CELEX: 32010D0085
Language: lt
Date: 1265673600000
Title: 2010/85/: 2010 m. vasario 9 d. Komisijos sprendimas, kuriuo cementiniai išlyginamieji sluoksniai, kalcio sulfato išlyginamieji sluoksniai ir sintetinės dervos grindų išlyginamieji sluoksniai suskirstomi į tam tikrų statybos produktų degumo klases (pranešta dokumentu Nr. C(2010) 772) (Tekstas svarbus EEE)

11.2.2010   
            
            
               LT
            
            
               Europos Sąjungos oficialusis leidinys
            
            
               L 38/17
            
         KOMISIJOS SPRENDIMAS
   2010 m. vasario 9 d.
   kuriuo cementiniai išlyginamieji sluoksniai, kalcio sulfato išlyginamieji sluoksniai ir sintetinės dervos grindų išlyginamieji sluoksniai suskirstomi į tam tikrų statybos produktų degumo klases
   (pranešta dokumentu Nr. C(2010) 772)
   (Tekstas svarbus EEE)
   (2010/85/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač į jos 20 straipsnio 2 dalies a punktą,
   kadangi:
   
               (1)
            
            
               Direktyvoje 89/106/EEB numatyta, jog siekiant atsižvelgti į skirtingus nacionalinio, regioninio ar vietinio lygmens statybos darbų apsaugos lygius gali prireikti aiškinamuosiuose dokumentuose nustatyti produktų eksploatacines savybes pagal kiekvieną esminį reikalavimą atitinkančias klases. Tie dokumentai buvo paskelbti kaip „Komisijos komunikatas dėl Direktyvos 89/106/EEB aiškinamųjų dokumentų“ (2).
            
         
               (2)
            
            
               Atsižvelgiant į esminį priešgaisrinės saugos reikalavimą, aiškinamajame dokumente Nr. 2 išvardijamos tam tikros susijusios priemonės, kuriomis apibrėžiama valstybėse narėse skirtingai kuriama priešgaisrinės saugos strategija.
            
         
               (3)
            
            
               Aiškinamajame dokumente Nr. 2 nustatyta, kad viena iš tų priemonių – ugnies ir dūmų susidarymo bei plitimo ribojimas tam tikrame plote, siekiant, kad gaisro plitimo galimybė dėl statybos produktų būtų kuo mažesnė.
            
         
               (4)
            
            
               To ribojimo lygis gali būti išreiškiamas tik skirtingais produktų degumo lygiais juos galutinai naudojant.
            
         
               (5)
            
            
               Suderinus sprendimą, klasių sistema buvo patvirtinta 2000 m. vasario 8 d. Komisijos sprendimu 2000/147/EB, įgyvendinančiu Tarybos direktyvą 89/106/EEB dėl statybos produktų reakcijos į ugnį klasifikavimo (3).
            
         
               (6)
            
            
               Cementiniams išlyginamiesiems sluoksniams, kalcio sulfato išlyginamiesiems sluoksniams, sintetinės dervos grindų išlyginamųjų sluoksnių medžiagai ir grindų išlyginamiesiems sluoksniams būtina taikyti Sprendime 2000/147/EB nustatytą klasifikaciją.
            
         
               (7)
            
            
               Daugelio statybos produktų ir (arba) medžiagų degumas, remiantis Sprendime 2000/147/EB pateikta klasifikacija, yra patikimai nustatytas ir pakankamai gerai žinomas už priešgaisrinę apsaugą atsakingoms valstybių narių institucijoms, todėl nereikalaujama atlikti šios konkrečios charakteristikos bandymų.
            
         
               (8)
            
            
               Šiame sprendime numatytos priemonės atitinka Statybos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Statybos produktai ir (arba) medžiagos, kurie atitinka visus eksploatacinių degumo charakteristikų reikalavimus ir su kuriomis neprivaloma atlikti kitų bandymų, pateikiami priede.
   2 straipsnis
   Konkrečios klasės, į kurias pagal Sprendime 2000/147/EB patvirtintą degumo klasifikaciją turi būti suskirstyti skirtingi statybos produktai ir (arba) medžiagos, pateikiamos šio sprendimo priede.
   3 straipsnis
   Produktai, jeigu tinkama, vertinami atsižvelgiant į jų galutinį naudojimą.
   4 straipsnis
   Šis sprendimas skirtas valstybėms narėms.
   
      Priimta Briuselyje 2010 m. vasario 9 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 40, 1989 2 11, p. 12.
   
      (2)  OL C 62, 1994 2 28, p. 1.
   
      (3)  OL L 50, 2000 2 23, p. 14.
   
      PRIEDAS
      Šiame priede pateikiamose lentelėse išvardijami statybos produktai ir (arba) medžiagos, kurie atitinka visus degumo charakteristikų reikalavimus ir kurių nereikia bandyti.
      
         1   lentelė
      
      
         Cementinių išlyginamųjų sluoksnių ir kalcio sulfato išlyginamųjų sluoksnių degumo klasės
      
      
                  Produktas (1)
                  
               
               
                  Didžiausias sluoksnio storis
                  (mm)
               
               
                  Organinės medžiagos
                  (svorio %)
               
               
                  Klasė (2)
                  
               
            
                  Cementiniai išlyginamieji sluoksniai atitinkantys EN 13813
               
               
                  30
               
               
                  < 20
               
               
                  E
               
            
                  Kalcio sulfato išlyginamieji sluoksniai atitinkantys EN 13813
               
            
         
      
         2   lentelė
      
      
         Sintetinės dervos besiūlių grindų degumo klasės
      
      
                  Produktas (3)
                  
               
               
                  Didžiausias sluoksnio storis
                  (mm)
               
               
                  Organinės medžiagos
                  (svorio %)
               
               
                  Klasė (4)
                  
               
            
                  Neužpildytos sintetinės dervos besiūlės grindys su rišikliu, pagamintos iš epoksidinės dervos, poliuretaninės dervos, polimetilmetakrilatų dervos ar vinilesterinės dervos pagal EN 13813
               
               
                  4
               
               
                  100
               
               
                  E arba Efl
                  
               
            
                  Užpildytos sintetinės dervos besiūlės grindys su rišikliu, pagamintos iš epoksidinės dervos, poliuretaninės dervos, polimetilmetakrilatų dervos ar vinilesterinės dervos ir užpildytos mineraliniais užpildais pagal EN 13813
               
               
                  10
               
               
                  < 75
               
            
                  Užpildytos sintetinės dervos besiūlės grindys barstytos kvarciniu smėliu, su rišikliu, pagamintos iš epoksidinės dervos, poliuretaninės dervos, polimetilmetakrilatų dervos ar vinilesterinės dervos ir užpildytos mineraliniais užpildais pagal EN 13813
               
               
                  10
               
               
                  < 75
               
            
         (1)  Dedamas ant pagrindo, kurio klasė bent D-s2,d0, mažiausias storis 12 mm ir mažiausias tankis 680 kg/m3.
      
         (2)  E klasė, kaip nurodyta Komisijos sprendimo 2000/147/EB priedo 1 lentelėje, kaip išlyginamasis sluoksnis naudojamas kaip apatinis sluoksnis.
      
         (3)  Dedamas ant pagrindo, kurio klasė bent A2-s1,d0, mažiausias storis 6 mm ir mažiausias tankis 1 800 kg/m3.
      
         (4)  E klasė, kaip numatyta Komisijos sprendimo 2000/147/EB priedo 1 lentelėje, kai išlyginamasis sluoksnis naudojamas kaip apatinis sluoksnis, arba Efl klasė, kaip numatyta Komisijos sprendimo 2000/147/EB priedo 2 lentelėje, kai išlyginamasis sluoksnis naudojamas kaip viršutinis sluoksnis.